**Petter Jonas Granberg** (s. 27. elokuuta 1992 Jällivaara, Ruotsi) on ruotsalainen jääkiekkopuolustaja ja maailmanmestari, joka pelaa Skellefteå AIK:ssa. Eliteprospects.com -siuston mukaan isokokoinen ja oikealta laukova Granberg on pelityyliltään puolustava puolustaja, jonka vahvuudet ovat oman pään pelaamisessa, voimassa ja pelikäsityksessä. Hän ei ole kuitenkaan kovin hyvä kiekollisessa pelissä, eikä tee paljon tehopisteitä. Granbergillä on parannettavaa myös fysiikassa.

Ura
---

### Seuraura

Granberg on Malmbergets AIF:n kasvatti. Hän pelasi myöhemmät juniorivuotensa Skellefteå AIK:ssa, jossa Granberg voitti J20 SuperElitin hopeaa vuonna 2011 ja J18 Allsvenskanin hopeaa vuonna 2009. Kaudella 2009–2010 hän teki Elitserien-debyyttinsä. Granberg teki kesäkuussa 2010 kolmivuotisen jatkosopimuksen Skellefteån kanssa. Toronto Maple Leafs varasi hänet neljännellä kierroksella 116. pelaajana NHL:n varaustilaisuudessa 2010. Kesällä 2011 Granbergin varasi KHL-joukkue Dinamo Minsk numerolla 65.

Kaudella 2010–2011 Granberg pelasi Elitserienissä 22 runkosarja- 11 playoff-ottelua tehden kaksi syöttöpistettä. Hän voitti kauden päätteeksi Elitserien-hopeaa. Granberg pelasi kauden aikana myös yhden ottelun lainalla I-divisioonajoukkue Piteå HC:ssa. Kaudella 2011–2012 hän pelasi syys-lokakuun vaihteessa kolme ottelua lainalla HockeyAllsvenskanin IF Sundsvall Hockeyn riveissä. Granberg pelasi kauden aikana Elitserienissä yhteensä 38 runkosarjaottelua tehopistein 1+3=4 sekä 19 playoff-ottelua tehopistein 1+1=2. Hän voitti Elitserien-hopeaa keväällä 2012.

Granberg teki toukokuussa 2012 kolmivuotisen tulokassopimuksen Maple Leafsin kanssa. Hän pelasi kuitenkin sopimuksen ensimmäisen sopimuskautensa 2012–2013 lainalla Skellefteåssa. Granberg kärsi kauden aikana loukkaantumisista ja hän oli varsinkin solisluumurtuman vuoksi kuukausia sivussa ja palasi kaukaloihin vasta helmikuussa 2013. Granberg pelasi runkosarjassa lopulta vain 13 ottelua. Hän kuului kuitenkin Skellefteån kevätkauden onnistujiin, voitti kauden päätteeksi Ruotsin-mestaruuden sekä valittiin myös A-maajoukkueeseen.

Kaudeksi 2013–2014 Granberg siirtyi Toronto Maple Leafsin organisaatioon. Hän aloitti kautensa farmijoukkue Toronto Marliesissa, AHL:ssä, jossa Granberg pelasi lähes koko kauden tehden 73 runkosarjaottelussa tehot 2+5=7 sekä 14 playoff-ottelussa kaksi syöttöpistettä. Hänellä oli runkosarjassa Marliesin paras teholukema (+19). Granberg teki NHL-debyyttinsä runkosarjan viimeisellä kierroksella 12. huhtikuuta 2014 vieraissa Ottawa Senatorsia vastaan. Kaudella 2014–2015 hän pelasi seitsemän NHL-ottelua ilman tehopisteitä. Kesäkuussa 2015 Granberg teki vuoden mittaisen jatkosopimuksen Maple Leafsin kanssa.

Lokakuussa 2015 Granberg sai akillesjännevamman. Kuntouduttuaan Maple Leafs asetti hänet siirtolistalle marraskuussa. Granberg ei pelannut organisaatiossa otteluakaan, kunnes Nashville Pretors nappasi hänet listalta. Granberg pelasi Predatorissa kauden 2015–2016 aikana 27 runkosarjaottelua tehden kolme syöttöpistettä. Farmijoukkue Milwaukee Admiralsissa hän pelasi kuusi ottelua. Heinäkuussa 2016 Granberg teki kaksivuotisen ja yksisuuntaisen jatkosopimuksen Predatorsin kanssa.

### Maajoukkueura

Granberg pelasi MM-kilpailuissa vuosina 2013 ja 2015, joista ensimmäinen turnaus päättyi maailmanmestaruuteen. Yhteensä hän on pelannut 17 A-maaottelua tehden kaksi syöttöpistettä. Granberg teki A-maajoukkuedebyyttinsä Czech Hockey Gamesin toisessa ottelussa 27. huhtikuuta 2013 Brnossa Tšekkiä vastaan.

Granberg oli myös voittamassa alle 20-vuotiaiden maailmanmestaruutta vuonna 2012 ja alle 18-vuotiaiden MM-hopeaa vuonna 2010. Hän pelasi myös alle 19-vuotiaiden World Junior A Challengessa vuonna 2009.

Muuta
-----

Granbergin pikkuveljet Nils ja Fredrik pelaavat myös jääkiekkoa puolustajina. Nils pelaa Hockeyettan-joukkue Sollefteå HK:ssa ja Fredrik Skellefteå AIK:n junioreissa. Heidän velipuolensa David Rundblad on puolustajana NHL-tasolla.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2009–2010 | Skellefteå AIK | Elitserien | 1 | 0 | 0 | 0 | 0 | – | – | – | – | – |  |  |  |  |  |  | U18 | 6 | 0 | 1 | 1 | 2 |
| 2010–2011 | Piteå HC | Ruotsi I | 1 | 0 | 0 | 0 | 0 | – | – | – | – | – |
|  | Skellefteå AIK | Elitserien | 22 | 0 | 1 | 1 | 6 | 11 | 0 | 1 | 1 | 2 |
| 2011–2012 | IF Sundsvall Hockey | Allsvenskan | 3 | 0 | 0 | 0 | 6 | – | – | – | – | – |  |  |  |  |  |  | JMM | 5 | 0 | 1 | 1 | 4 |
|  | Skellefteå AIK | Elitserien | 38 | 1 | 3 | 4 | 10 | 19 | 1 | 1 | 2 | 12 |
| 2012–2013 | Skellefteå AIK | Elitserien | 13 | 0 | 0 | 0 | 4 | 13 | 0 | 2 | 2 | 10 | Le Mat-pokalen |  |  |  |  |  | MM | 10 | 0 | 1 | 1 | 2 |
| 2013–2014 | Toronto Marlies | AHL | 73 | 2 | 5 | 7 | 28 | 14 | 0 | 2 | 2 | 8 |
|  | Toronto Maple Leafs | NHL | 1 | 0 | 0 | 0 | 0 | – | – | – | – | – |
| 2014–2015 | Toronto Marlies | AHL | 53 | 1 | 14 | 15 | 30 | 5 | 0 | 1 | 1 | 4 |  |  |  |  |  |  | MM | 5 | 0 | 1 | 1 | 4 |
|  | Toronto Maple Leafs | NHL | 7 | 0 | 0 | 0 | 6 | – | – | – | – | – |
| 2015–2016 | Milwaukee Admirals | AHL | 6 | 0 | 1 | 1 | 4 | – | – | – | – | – |
|  | Nashville Predators | NHL | 27 | 0 | 2 | 2 | 13 | – | – | – | – | – |
| 2016–2017 | Milwaukee Admirals | AHL | 50 | 1 | 5 | 6 | 34 | 3 | 1 | 0 | 1 | 0 |
|  | Nashville Predators | NHL | 10 | 0 | 0 | 0 | 10 | – | – | – | – | – |
| 2017–2018 | Milwaukee Admirals | AHL | 76 | 3 | 11 | 14 | 47 | – | – | – | – | – |
| 2018–2019 | Skellefteå AIK | SHL | 46 | 1 | 6 | 7 | 30 | 6 | 0 | 0 | 0 | 2 |
| 2019–2020 | Skellefteå AIK | SHL | 52 | 2 | 7 | 9 | 38 | – | – | – | – | – |
| 6 kautta | yhteensä | Elitserien/SHL | 173 | 4 | 17 | 21 | 88 | 49 | 1 | 4 | 5 | 26 |
| 4 kautta | yhteensä | NHL | 45 | 0 | 2 | 2 | 29 | – | – | – | – | – |
| 4 kautta | yhteensä | AHL | 258 | 7 | 36 | 43 | 143 | 22 | 1 | 3 | 4 | 12 |

Lähteet
-------

* Petter Granberg The Internet Hockey Databasessa (englanniksi)
* Petter Granberg Legends of Hockey -sivustolla (englanniksi)
* Petter Granberg *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Petter Granberg *Elite Prospects*. Everysport Media Group AB.  (englanniksi)
2. ↑  Bodin, Uffe: Skellefteåjunior får speltid i Sundsvall *Hockeysverige.se*.  27.9.2011. NewsMe. Viitattu 20.1.2012. (ruotsiksi)
3. ↑  Leafs Sign Granberg To Three-Year Deal  24.5.2012. Toronto Maple Leafs. Viitattu 7.6.2012. (englanniksi)
4. ↑  Bodin, Uffe: "Kan bli aktuellt med Toronto i vår" *Hockeysverige.se*.  22.4.2013. NewsMe.  Arkistoitu 8.11.2014. Viitattu 4.1.2014. (ruotsiksi)
5. ↑  Leafs Reduce Training Camp Roster  17.9.2013. Toronto Maple Leafs. Viitattu 4.1.2014. (englanniksi)
6. ↑  Petter Granberg The Internet Hockey Databasessa (englanniksi)
7. ↑  Boxscore – NHL.com *NHL.com*.  12.4.2014. National Hockey League. Viitattu 8.11.2014. (englanniksi)
8. ↑  Maple Leafs sign Granberg, Erixon and agree on terms with Hyman  23.6.2015. Toronto Maple Leafs. Viitattu 28.7.2016. (englanniksi)
9. ↑  Petter Granberg – The Hockey News (englanniksi)
10. ↑  Nashville Predators Claim Granberg on Waivers  22.11.2015. Nashville, Tenn:  Nashville Predators. Viitattu 28.7.2016. (englanniksi)
11. ↑  Predators Sign Granberg to a Two-Year Contract  26.7.2016. Nashville, Tenn:  Nashville Predators. Viitattu 28.7.2016. (englanniksi)
12. ↑  Predators sopimukseen Granbergin kanssa *Jatkoaika.com*.  27.7.2016. Jatkoaika r.y. Viitattu 28.7.2016.
13. ↑  Czech Republic – Sweden (Line Up) (englanniksi)